ΑΠΌΦΑΣΗ EUJUST LEX/2/2009 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ της 15ης Δεκεμβρίου 2009 σχετικά με τον διορισμό του αρχηγού αποστολής της ενοποιημένης αποστολής της Ευρωπαϊκής Ένωσης για την επιβολή του κράτους δικαίου στο Ιράκ, EUJUST LEX (2009/982/ΚΕΠΠΑ) H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη: τη Συνθήκη για την Ευρωπαϊκή Ένωση και, ιδίως, το άρθρο 38, τρίτο εδάφιο, την κοινή δράση 2009/475/ΚΕΠΠΑ του Συμβουλίου, της 11ης Ιουνίου 2009, σχετικά με την ενοποιημένη αποστολή της Ευρωπαϊκής Ένωσης για την επιβολή του κράτους δικαίου στο Ιράκ, EUJUST LEX, και ιδίως το άρθρο 9, παράγραφος 2, Εκτιμώντας τα ακόλουθα: (1) Στις 11 Ιουνίου 2009, το Συμβούλιο υιοθέτησε την κοινή δράση 2009/475/ΚΕΠΠΑ σχετικά με την ενοποιημένη αποστολή της Ευρωπαϊκής Ένωσης για την επιβολή του κράτους δικαίου στο Ιράκ, EUJUST LEX. Η εν λόγω κοινή δράση λήγει στις 30 Ιουνίου 2010. (2) Δυνάμει του άρθρου 9, παράγραφος 2 της κοινής δράσης 2009/475/ΚΕΠΠΑ, η Επιτροπή Πολιτικής και Ασφάλειας εξουσιοδοτείται να λαμβάνει αποφάσεις για τον διορισμό του αρχηγού αποστολής. (3) Η Ύπατος εκπρόσωπος της Ένωσης για τις εξωτερικές υποθέσεις και την πολιτική ασφάλειας πρότεινε να διορισθεί ο κ Francisco DÍAZ ALCANTUD ως αρχηγός αποστολής της EUJUST LEX μέχρι τις 30 Ιουνίου 2010, ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο κ. Francisco DÍAZ ALCANTUD διορίζεται αρχηγός αποστολής της ενοποιημένης αποστολής της Ευρωπαϊκής Ένωσης για την επιβολή του κράτους δικαίου στο Ιράκ, EUJUST LEX, από 1ης Ιανουαρίου 2010 έως 30ής Ιουνίου 2010. Άρθρο 2 Η παρούσα απόφαση κοινοποιείται στον κ. Francisco DÍAZ ALCANTUD. Παράγει αποτελέσματα από την ημέρα της κοινοποίησής της. Βρυξέλλες, 15 Δεκεμβρίου 2009.

[Source: multi_eurlex | Tokens: 1474]